Empresaris Burjassot organitza una xarrada sobre mètodes de pagament
2025-07-24

L’associació Empresaris Burjassot ha organitzat una nova activitat, en aquest cas una xarrada dirigida a negocis i empreses locals, que tindrà lloc dimecres que ve 25 de maig, a la Casa de Cultura del municipi.

La xarrada empresarial girarà entorn dels diferents mètodes de pagament que, en plena era digital s’estan utilitzant o es poden utilitzar en l’àmbit del comerç actual. Amb una hora i mitja de duració, tindrà lloc de 15 h a 16.30 h i per a assistir, és necessari inscriure’s telefonant al 655 08 31 72 o enviar un correu electrònic a info@empresarisburjassot.es.